ৰাজেশ্বৰী গায়কৱাদ

ৰাজেশ্বৰী গায়কৱাদ(; জন্ম: ১ জুন ১৯৯১) এগৰাকী ভাৰতীয় ক্ৰিকেটাৰ। লেহেমীয়া বাওঁহাতৰ গতানুগতিক বলাৰ হিচাপে খেলে। ২০১৪ চনৰ ১৯ ​​জানুৱাৰীত শ্ৰীলংকাৰ বিৰুদ্ধে এদিনীয়া আন্তঃৰাষ্ট্ৰীয় খেলত ভাৰতৰ হৈ অভিষেক ঘটায়।Players profile at cricketarchive

ব্যক্তিগত জীৱন
প্ৰায় ১৮ বছৰ বয়সৰ পৰাই গুৰুত্বসহকাৰে ক্ৰিকেট খেলিবলৈ আৰম্ভ কৰিছিল। তেওঁৰ পিতৃয়ে তেওঁক আটাইতকৈ বেছি অনুপ্ৰেৰণা যোগাইছিল আৰু আনুষ্ঠানিক প্ৰশিক্ষণো দিয়াইছিল। তেওঁ কৰ্ণাটক মহিলা ক্ৰিকেট দলৰ হৈ খেলিবলৈ আৰম্ভ কৰে আৰু ২০১৪ চনত আন্তঃৰাষ্ট্ৰীয় পৰ্যায়ত অভিষেক ঘটায়।

গায়কোৱাদে ২০১৪ চনত শ্ৰীলংকাৰ বিৰুদ্ধে নিজৰ প্ৰথম আন্তঃৰাষ্ট্ৰীয় শৃংখলাৰ ঠিক পিছতেই হৃদযন্ত্ৰৰ ক্ৰিয়া বন্ধ হৈ যোৱাৰ বাবে পিতৃক হেৰুৱাইছিল

২০১৭ চনৰ মহিলা ক্ৰিকেট বিশ্বকাপ ফাইনেলৰ পাছত, জল সম্পদ মন্ত্ৰী এম. বি. পাতিলে গায়কোৱাদক ৫ লাখ টকাৰ মূল্যৰ এখন গাড়ি উপহাৰ দিব বিচাৰিছিল। কিন্তু তেওঁ সেই উপহাৰ গ্ৰহণ কৰিবলৈ অস্বীকাৰ কৰে আৰু কয় যে তেওঁৰ প্ৰথম প্ৰাধিকাৰ আছিল পৰিয়ালৰ বাবে এখন ঘৰ লোৱা।

সেই সময়ত, তেওঁ আছিল পৰিয়ালৰ একমাত্ৰ উপাৰ্জনকাৰী, কিয়নো পিতৃৰ মৃত্যুৰ পিছত সংসাৰৰ সমস্ত দায়িত্ব তেওঁৰ ওপৰত আহি পৰিছিল।

আন্তঃৰাষ্ট্ৰীয় ক্ৰিকেট
২০১৭ চনৰ মহিলা ক্ৰিকেট বিশ্বকাপৰ ফাইনেলত প্ৰৱেশ কৰা ভাৰতীয় দলৰ অংশ আছিল গায়কৱাদ য'ত ইংলেণ্ডৰ হাতত ৯ ৰানত পৰাস্ত হৈছিল।"Live commentary: Final, ICC Women's World Cup at London, Jul 23", ESPNcricinfo, 23 July 2017.World Cup Final, BBC Sport, 23 July 2017.England v India: Women's World Cup final – live!, The Guardian, 23 July 2017. একেখন বিশ্বকাপ প্ৰতিযোগিতাতে তেওঁ মহিলা ক্ৰিকেট বিশ্বকাপৰ ইতিহাসত ভাৰতৰ হৈ শ্ৰেষ্ঠ বলিং ফিগাৰ ৰেকৰ্ড কৰে (৫/১৫)

গায়কৱাদ ২০২০ চনৰ জানুৱাৰী মাহত অষ্ট্ৰেলিয়াত অনুষ্ঠিত হ'বলগীয়া ২০২০ চনৰ আইচিচি মহিলা টি-২০ বিশ্বকাপৰ বাবে ভাৰতৰ দলত স্থান লাভ কৰে। ২০২২ চনৰ জানুৱাৰী মাহত তেওঁ ২০২২ চনৰ নিউজিলেণ্ডত অনুষ্ঠিত হোৱা মহিলা ক্ৰিকেট বিশ্বকাপৰ বাবে ভাৰতৰ দলত স্থান লাভ কৰে। ২০২২ চনৰ জুলাই মাহত ইংলেণ্ডৰ বাৰ্মিংহামত ২০২২ চনৰ কমনৱেলথ গেমছত ক্ৰিকেট প্ৰতিযোগিতাৰ বাবে ভাৰতৰ দলত স্থান লাভ কৰে।

লগতে চাওক
আই পি এলৰ ট্ৰেইলব্লেজাৰ ক্ৰিকেটাৰৰ তালিকা

তথ্য সূত্ৰ

শ্ৰেণী:ভাৰতীয় মহিলা ক্ৰিকেটাৰ